钦定古今图书集成/明伦汇编/官常典/第649卷 > 王继孝
## 钦定古今图书集成/明伦汇编/官常典/第649卷 > 王继孝

按《苏州府志》：“继孝，字子忠，昆山人。嘉靖二十八年己
酉举，入授江西龙南知县。县居万山中，多贼巢。继孝
至，即擒妖僧数十人，远近向化。上司时时檄视他县
事。继孝往来诸县，凡其地形险易，民间疾苦，无不知
之。有叶楷者，据黄乡为乱，僭立功王庙，春秋杀人以
祭，莫敢谁何。巡抚令继孝往谕之，继孝受檄疾驰至”
黄乡。叶楷知其为廉能吏，备宾主礼迎，问曰：“君降楷
耶？安之也？”继孝笑曰：“此来自有处置。”因密谕诸胁从
者以归诚之利，众心稍懈，因设方略，伏兵龙南，而自
提兵猝临之，斩其巨魁三四人。楷跃马断其马足，乃
自焚。调知宁都，为忌者所论免，归橐萧然，处之晏如。